Rula

Rula je hornina zo skupiny premenených hornín. Obsahuje (podobne ako granit) kremeň, sľudy a živce. Od granitu sa líši zbridličnatením (plošným usporiadaním minerálov kolmo na smer tlaku). Podobne ako v svore sa v nej nachádza niekedy v menšom množstve aj granát. Má rovnobežne prúžkovitý vzhľad, v ktorom sa striedajú svetlé prúžky kremeňov a živcov s tmavšími prúžkami sľudy - najmä biotitu. Používa sa ako stavebný a dlažbový kameň a štrk. Pomerne rýchlo zvetráva.

Termín rula používaný v slovenčine a češtine je odvodený od názvu mesta Ruhla v nemeckom Durínsku, známom výskytmi rúl. V literatúre možno nájsť aj zastarané názvy ako rúlaSTAROHORSKÝ, J. Liptovské hole. In: Sborník Muzeálnej slovenskej spoločnosti. Turčiansky Svätý Martin: Muzeálna slovenská spoločnosť, 1907, S. 21 , gneisBINDER, R. Lesné cesty. Bratislava: Slovenské vydavateľstvo technickej literatúry, 1955, S. 215, gneissSTAROHORSKÝ, J. Dodatky k Liptovským holiam. In: Sborník Muzeálnej slovenskej spoločnosti. Turčiansky Svätý Martin: Muzeálna slovenská spoločnosť, 1908, S. 106, gnajsMAŠEK, F. et al. Chemia pre stredné školy - Chemia a mineralogia pre 4. triedu. Praha: Česká chemická spoločnosť pre vedu a priemysel, 1920, S. 128, odvodené od medzinárodne používaného termínu gneiss (angličtina, nemčina, ruština a iné). Termín rula je štandardizovaný aj v technickej praxi.Šaling, S. a Laca, C. (ed), 1961: Stavenícky slovník náučný. I. zväzok Látky a dielce. Slovenské vydavateľstvo technickej literatúry, Bratislava, s. 351Korbař, T. a Stránský, A. (ed.), 1963, Techický naučný slovník. Pr-Š. Státní nakladatelství technické literatury, Praha, s. 302

 Klasifikácia 
Podľa pôvodu sa ruly delia na:
 pararuly, ktoré vznikli premenou pelitických usadených hornín
 ortoruly, ktoré vznikli premenou kyslých vyvretých alebo premenených hornín, oproti pararulám majú vyšší podiel svetlých minerálov.

 Výskyt 
náhľad|Rula súboru Acasta z Kanady, jedna z dosiaľ najstarších hornín nájdená na zemskom povrchu.
Ruly sa na Slovensku nachádzajú veporiku a všetkých jadrových pohoriach, ich celkový podiel na geologickej stavbe Západných Karpát je malý. Najtypickejšie sú prechody medzi rulami, svormi a biotitickými fylitmi, alebo rulami, migmatitmi a hybridnými granitmiVladár, J., 1981; Encyklopédia Slovenska V. zväzok R - Š. Veda, Bratislava, s. 173. V Česku sa nachádzajú napr. na Šumave, v Orlických horách, Českomoravskej vrchovine a inde. Ruly súboru Acasta v Kandaskom Severozápadnom teritóriu asi 350 km severne od Yellowknife sú najstaršie známe horniny známe zo zemského povrchu. Ich vek je približne 4,03 miliardy rokov, čo zodpovedá hadaiku.

 Referencie 

 Iné projekty 
.

Kategória:Premenené horniny